Udgifterne, der er påløbet i ovennævnte periode, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for hjemmemarkedsstøtte såsom bomuldsstøtten påvirkes udgifterne af dollarens vekselkurs over for euroen.

Dollarens vekselkurs over for euroen

Nedenfor gives en kort beskrivelse af de væsentligste afvigelser mellem den faktiske og den forventede udnyttelsesgrad ifølge indikatoren for de forskellige sektorer i 2006-budgettet (NB: det aktuelle over- (+) eller underforbrug (–) vises i parentes).

I overensstemmelse med artikel 8, stk. 1, i forordning (EF) nr. 2040/2000 baserede budgetmyndigheden sin vedtagelse af budgettet på den gennemsnitlige vekselkurs for juli-september 2005, dvs. 1 EUR = 1,22 USD. Det skal bemærkes, at den gennemsnitlige vekselkurs i perioden 1. august 2005 til 31. maj 2006 var ca. 1 EUR = 1,21 USD, dvs. omkring 1 % lavere end den kurs, der blev anvendt ved opstillingen af budgettet for 2006.

2.2.Underudgiftsområde 1a: Den fælles landbrugspolitik (ekskl. landdistrikternes udvikling)

2.2.1.Sukker (+ 316,3 mio. EUR), Frugt og grønsager (– 118,4 mio. EUR), mælk ( 114,8 mio. EUR)

Årsagerne til gennemførselsmønstrene for disse sektorer er de samme som anført i forrige beretning nr. 5-6/2006.

2.2.2.Restitutioner for produkter, der ikke er opført i bilag 1 (– 84,2 mio. EUR)

Den generelle nedgang i niveauet for eksportrestitutioner og faldende eksport af forarbejdede landbrugsvarer har medført et fald i medlemsstaternes udbetaling af restitutioner, og det har betydet et underforbrug af bevillinger til denne foranstaltning, som ventes at vare til udgangen af regnskabsåret.

2.2.3.Spindplanter (- 13,7 mio. EUR)

Kommissionen har truffet sin afgørelse om støtten for bomuld. Stigningen i verdensmarkedsprisen for bomuld har ført til en nedgang i støtteniveauet og hermed et fald i udbetalingerne, som vil udmønte sig i et underforbrug af bevillingerne til denne foranstaltning ved regnskabsårets udgang.

2.2.4.Svinekød, æg, fjerkrækød, biavl (- 43,6 mio. EUR)

Indstillingen af betaling af eksportrestitutioner for fersk og frosset svinekød forventes på nuværende tidspunkt at ville føre til lavere udbetalinger. Dette forhold er allerede indregnet i indikatoren. Dog forventes det nuværende underforbrug ikke at ville vare til regnskabsårets udgang, hvis der tages højde for de ekstraordinære støtteforanstaltninger i sektoren for æg og fjerkræ som følge af fugleinfluenzaepidemien, og såfremt medlemsstaterne udbetaler al den støtte, som der er truffet beslutning om i indeværende regnskabsår.

2.2.5.Direkte støtte (–1 769,1 mio. EUR)

Det nuværende underforbrug for alle foranstaltninger, som finansieres over denne artikel, er omkring 40 % lavere end niveauet i slutningen af april 2006. Med hensyn til specielt afkoblet direkte støtte er underudnyttelsen faldet ca. 66 % sammenholdt med samme periode. Kommissionen overvåger nøje gennemførelsesforløbet på grundlag af løbende oplysninger fra medlemsstaterne. Kommissionen kan ikke for indeværende udelukke en underudnyttelse af bevillingerne til denne foranstaltning.

3.Konklusion

For underudgiftsområde 1a nåede bevillingsforbruget vedrørende medlemsstaternes udgifter fra 16. oktober 2005 til 31. maj 2006 op på 36 312,8 mio. EUR, dvs. 83,9 % af de disponible bevillinger. Det generelle underforbrug af budgetbevillingerne sammenholdt med indikatoren beløb sig til ca. 1 780,2 mio. EUR i samme periode og vedrører såvel markedsforanstaltninger som direkte støtte.

Kommissionen forventer, at underforbruget af budgetbevillingerne vil fortsætte indtil udgangen af regnskabsåret. Dog er det for tidligt at vurdere størrelsen af det endelige beløb.

For underudgiftsområde 1b nåede bevillingsforbruget for medlemsstaternes udgifter fra den 16. oktober 2005 til den 31. maj 2006 op på 3 838,6 mio. EUR, dvs. 49,4 % af de disponible bevillinger. På nuværende tidspunkt forventer Kommissionen, at bevillingerne til denne sektor vil blive brugt som foreslået i 2006-budgettet.

BILAG